_:nbdb53190403248d4b2bfa0f65e134c0fxb0
<http://schema.org/articleBody>
"הורים יקרים,\r\nאז אחרי תמונות הריוניות מקסימות, בין אם בלוק דרמטי או לוק רך.  בסגנון מאובזר או ספונטני. בטבע או בסטודיו. הגיע הרגע ואתם כבר אחרי לידה והאוצר בידיכם.\r\nועם הגעתו של האוצר הגיע הזמן וכמובן שהרצון, לעשות צילומי ניו בורן ברגעים הראשונים לחייו\\ה. לינצור את הרגע, לתפוס במצלמה את כל החיוכים הבלתי רצוניים שצפים על פניו של הבייבי החדש, את התנועות הממלאות באושר כשמפהק או מתמתח.\r\nעל מנת להעניק לכם את החוויה האולטימטיבית הגיעו עם תינוקכם זמן קצר אחרי הלידה, גג שבועיים. זה זמן מעולה כי התינוק ישן עמוק, הוא לא מתעורר מכל רחש קטן וניתן להתעסק סביבו עם כל מה שהתפאורה דורשת.\r\nכמו כן, אמא יקרה, את כבר קצת פחות מרגישה את כובד ההריון, את הנפיחות והגוף יותר נינוח כך שתוכלי גם את להנות יחד איתו\\ה.\r\nכשאתם כבר החלטתם, תבחרו בסטודיו שרגיש לצרכי הניו בורן שלכם ויודע מה זה אומר.\r\nתבינו שהכי חשובה זאת הנוחות של התינוק, כשלו נח, התמונות מעולות והאווירה נפלאה.\r\nהוא זקוק לאוכל שלו, למוצץ שלו, למשחק שמעניין אותו ומושך אותו, לשמיכה שאליה הוא רגיל, למגבונים וטיטולים. בקיצור, כל מה שאתם זקוקים לו כדי לטפל בו ביום יום, הביאו איתכם כי אין לדעת מה הוא ירצה באותם רגעים. הוא גם זקוק לרוגע ושלווה, אז תגיעו באורח רוח, בידיעה שזאת חוויה של פעם בחיים והכי חשוב זאת הנוחות שלו.\r\nתעדכנו את הסטודיו, איך הוא ישן. האם הוא ישן על הגב, או על הצד ויש (לא מומלץ) גם מי שרגיל לישון על הבטן.  מסירת מידע זה אודות הרך הנולד, יסייע להתאים לו את המתקנים שהוא ירגיש בהם נוח לישון ברוגע.\r\n\r\n\r\nטיפ מאוד חשוב\r\nתבחרו בסטודיו שישרה בכם תחושת ביטחון. שתוכלו להתייעץ לפני, לקבל את כל הטיפים, את כל התשובות ללבטים שלכם, לשאלות שלכם. כך תגיעו רגועים ולא לחוצים ליום הצילומים המיוחל.\r\nזכרו, הניו בורן שלכם מרגיש הכל , אם תרגישו לחוצים, הוא לא יהיה רגוע ויום הצילומים לא יהיה חוויה נעימה כמו שלבטח אתם מייחלים.\r\nמומלץ להגיע לסשן הצילומים בבגדים בעלי גוון צבע אחיד, ללא ציורים, הדפסים או כל דבר אחר, כדי לא למשוך את הפוקוס למקום אחר ולתת תמונה שתמקד את הפוקוס על הניו בורן.\r\nכמו כן, אם בא לכם סט צילומים ייחודי, עם אביזרים הקשורים אליכם, תביאו איתכם את מה שהיצירתיות שלכם מזמנת. הסטודיו הוא מגרש משחקים למי שיודע את עבודתו וכל מה שתחשבו עליו, בר ביצוע.\r\n\r\nאמא יקרה\r\nאת אחרי לילות בלי שינה, עייפה ברוב שעות היום, כי הבייבי היקר שלך עדיין מתעורר בלילות וזה הכי טבעי ביקום כולו.\r\nתשקיעי בעצמך לפני שאת מגיעה לצילומים. תתאפרי יפה כדי להעלים קצת מסימני העייפות. אולי גם לק יפה לציפורנייך, שיראה מושלם כשאת אוחזת בראשו או עוטפת אותו בחיבוקך.\r\nבכל סטודיו יציעו לכם חבילות צילום. עם הניו בורן או תמונות שלו בלבד. מומלץ בחום תמונות משפחתיות להנציח את הרגעים ולא תמונות רק של הניו בורן בגפו. תרצו להחזיק אותו, ללטף אותו ולהנות מחיוכו המתוק כשבמבטכם ניכר אושר אינסופי. אלו רגעים שרק המצלמה יכולה להנציח והם עולם ומלואו, לכל החיים.\r\nלסיכום\r\nצילומי ניו בורן דורשים הכנה מראש. אל תמתינו לדקה ה – 90 כדי להכין לכם את כל מה שאתם צריכים עבור התינוק או עבורכם. הכינו את כל הציוד יום לפני, קחו בחשבון שזה יכול לקחת כמה שעות. תדאגו לקצת אוכל גם עבורכם, גם אם מציעים בסטודיו כיבוד קל, עדיין תביאו עימכם קצת יותר."
<https://www.viralil.co.il/family/new-born-photos/>